**17.06.2021**

**E-pasta nosaukums:**

Par pusaudžu vakcināciju pret Covid-19

**E-pasta teksts:**

Nacionālais veselības dienests (turpmāk – Dienests) atgādina, ka vienīgā vakcīna, kas šobrīd ir apstiprināta un izmantojama vakcinācijai 12 – 17 gadu vecuma grupā, ir Pfizer – BioNTech Covid-19 vakcīna Comirnaty! Visas pārējās Covid – 19 vakcīnas pagaidām ir izmantojamas tikai pieaugušajiem no 18 gadu vecuma!

Dienests informē, ka joprojām tiek saņemtas sūdzības par pusaudžu vakcināciju ar neatbilstošām vakcīnām ārstniecības iestādēs/masu vakcinācijas centros.

Ja pusaudzim tiek ievadīta nepareiza vakcīna, ārstniecības iestādes pienākums ir sazināties un pārrunāt situāciju ar pusaudža vecākiem, kā arī informēt pacienta ģimenes ārstu.

Vēršam uzmanību, ka Dienests pastiprinās uzraudzību par pusaudžu vakcināciju saskaņā ar normatīvo regulējumu Vakcinācijas rokasgrāmatā un atbilstoši savstarpēji noslēgtajam līgumam.